ઠંડીની ઋતુમાં પગમાં કેટલીક ખાસ કાળજીની જરૂર હોય છે. લાપરવાહીમાં ઘણી વાર તો એડીઓ એટલી બધી ફાટી જાય છે કે તેમાંથી લોહી પણ નીકળવા માંડે છે. આવી હાલતમાં દુખાવાને કારણે ચાલવામાં તકલીફ પડે છે. નિયમિત રૂપે થોડો સમય કાઢીને પગની ફાટેલી એડીની દરકાર કરીએ તો પગ સુંદર આકર્ષક કરી શકાય. પગ સાફ ન રાખવાથી એડી ફાટી શકે છે અને ફાટેલી એડીઓમાં મેલ જામી જાય છે. શરીરમાં કેલ્શ્યિમની ઊણપથી પણ એડીઓ ફાટે છે. હંમેશાં ખુલ્લા પગે ચાલવાથી પગ પર ધૂળ જામી જાય છે અને એડીઓ ફાટવાનું મેઇન કારણ આ જ હોય છે. સૂકી ચામડી એડીઓ પર ચીરા પડે છે. સ્ત્રીઓને વધારે પડતું પાણીમાં કામ કરવાનું હોવાથી પગ ભીના રહેવાથી પણ એડીઓ ફાટી જાય છે. એડીઓની સમસ્યા પર કાબૂ મેળવવા માટે પગને વધુ પડતા પાણીમાં ન રાખવા જોઈએ. કેટલીક સાવધાની વર્તવી જોઈએ.